"Kommunikatsioon kui juhtimisvahend" täiendkoolitus
2024-05-20 09:30 - 16:30 (Europe/Tallinn) | Järvamaa, Järvamaa, Eesti
Täpsem info ja registreerumine SIIN
Ene Seidla annab õppijaile teadmised organisatsiooni sise- ja välikommunikatsiooni juhtimisest.
Koolituse läbinu:

mõistab kommunikatsiooni olemust;
oskab kasutada erinevaid kommunikatsioonikanaleid ja -vorme;
oskab arvestada psühholoogiaga seotud aspekte kommunikatsioonis.

Ajakava:
09.30 – 10.00 Registreerimine, hommikukohv
10.00 – 12.00 Kommunikatsioon usalduse loomiseks ja kokkulepete tegemiseks. Harjutused. Töövormid.
12.00 – 12.45 Lõuna
12.45 – 14.00 Kommunikatsioon praktikas inimeste ja üksuste vahel. Harjutused. Põhireeglid ja kasulikud võtted.
14.00 – 14.15 Kohvipaus
14.15 – 16.30 Erinevad käitumistüübid – erinev ootus kommunikatsiooni osas.
Täienduskoolitusest võivad osa võtta:
Täienduskoolitusest võib osa võtta põllumajandustoodete tootmise, töötlemise või turustamisega, põllumajandusmaa hooldamisega, põllumajandustoodetest mittepõllumajandustoodete töötlemisega, sealhulgas toidu valmistamise või töötlemisega, või metsa majandamisega seotud või nimetatud tegevusega tegelev füüsilisest isikust ettevõtja ja tema töötaja, eraõigusliku juriidilise isiku osanik, aktsionär, liige, juhtorgani liige ja tema töötaja, metsa majandamisega tegelev füüsiline isik ja toidu valmistamise või töötlemisega tegelev avalik-õigusliku juriidilise isiku juhtorgani liige või töötaja.
Kohtade arv on piiratud.
Koolitus toimub MAK 2014-2020 meetme “Teadmussiirde pikaajaline programm põllumajanduse, toidu ja maamajanduse tegevusvaldkonnas” ühistegevuse valdkonna raames, toetab Euroopa Liit.
Koolituse korraldaja:
Eesti Maaülikooli maamajanduse ökonoomika õppetool
Fr. R. Kreutzwaldi 1A
51006 Tartu,
tel 7313061
e-post: jaana.orin@emu.ee

Nõustamismetoodika koolitus M01
2024-05-21 09:00 - 2024-05-22 18:00 | Lääne-Virumaa, Lääne-Virumaa, Eesti
Maaelu Teadmuskeskus korraldab nõustamismetoodika koolituse “Minu roll nõustajana”, CECRA moodul 01
Täienduskoolitus annab mõistmise põllu- ja maamajanduse nõustajale esitatud ootustest, erinevatest rollidest ja iseendaga hakkamasaamisest.
Selle koolituse ja Moodul 2 läbimine koos annavad eelduse konsulendi kutse saamiseks.
Konsulendi töö on pakkuda kliendile põllu-, metsa- ja muud maamajanduse alast nõustamist. Lähtuvalt oma spetsialiseerumise valdkonnast edastab konsulent kliendile korrastatud teabe ja juhendab klienti, arvestades tema vajadusi, soove, võimalusi ning piiranguid. Konsulent on kursis nõuandesüsteemi, majanduskeskkonna suundumuste ning nende mõjuga Eesti maamajandusele.
Konsulendi töö on enamasti hooajaline, mitmekesine ja rohkele suhtlemisele ning inimsuhetele tuginev.

Aeg: 21.-22. mai ja 29. mai 024 (kokku 3 päeva, kohustuslik on osavõtt kõikidest päevadest)
Koht: Vihula mõis, Lääne-Virumaa
Registreerumine koolitusele alates 16.04 kuni 15. mai kl 16 lehe allservas ⇓ või grupi täitumiseni
* Tegemist on kolmepäevase koolitusega, millest esimesed kaks päeva toimuvad järjestikku. Toimumiskoha lähedal on olemas majutusvõimalus. Majutuse ja õhtusöögi maksumus siiski ei ole arvestatud koolituse sisse ning selle peavad tasuma osalejad ise.

Ajakava kõikidel päevadel:

9.00-13.00 koolitus (vahepeal 1 kohvipaus)
13-00-14.00 lõunasöök
14.00-18.00 koolitus (vahepeal 1 kohvipaus)

Koolitusele on oodatud konsulenditööst huvitatud inimesed.
Õppe-eesmärgid: mooduli edukalt läbinu

mõistab nõuandetöö olemust ja enda käitumismustreid nõustajana
tunneb ja tunnistab oma arenguvajadusi ja -võimalusi
arendab pidevalt enda ja teiste tegevuse analüüsimise oskust
mõistab ja arvestab oma sihtrühma, nõuandetööd puudutavate asjaolude ning teiste osapoolte erihuvidega
kohtleb teisi osapooli tolerantselt ja lugupidamisega

Mooduli teemad:

Minu roll nõustajana ning eneseanalüüs: eesmärgid, motivatsioon, erinevad rollid ja nende mõistmine, kultuuride erinevused ja tundlikud teemad, tugevused ja nõrkused
Minu sihtrühm ja kliendid
Nõuandetöö kontseptsiooni mõistmine ja baashoiakud
Nõuandetöö soolised aspektid, Meeste, naiste ja pereliikmete suhted nõuandetöös

Koolituse korraldaja: Maaelu Teadmuskeskus
Koolitaja Kaja Piirfeldt (tunnustatud CECRA koolitaja); kajapiirfeldt@gmail.com
Koolitus on esimene moodul CECRA koolitusprogrammist.
Euroopa maapiirkondade konsulentide sertifikaat CECRA (“Certificate for European Consultants in Rural Areas” ) on Euroopa liikmesriikide pädevusprogramm nõustamismetoodikas.

Silokoolitus: rullsilo ja pätsisilo
2024-05-21 10:00 - 13:30 | Tartumaa, Eesti
21.05.2024 toimub Märjal, Aretuse 2 suures saalis, silokoolitus ’’Rullsilo/ pätsilo’’
Koolituse eesmärk: Enne siloteo algust korrata üle silo tootmise ABC
Silokoolituse päevakava
10.00 kogunemine, kohv/ tee , snäkk
10.30 Silotootmise ABC – rullsilo ja pätsisilo
10.35 – 11.15 Silotaimed, uue rohumaa/ karjamaa rajamine
11.20 – 12.00 Silotegu : hooldus, niitmine, närvutamine, pressimine, kiletamine, hoiustamine
12.10 – 12.45 Väärtuspõhine silotootmine ja silokindlustuslisandite valik sõltuvalt ilmastikust ja kuivainest
12.50 – Siloteo kogemused praktikast
13.30….. Kokkuvõte ja arutelu
Registreerimiseks vajuta lingil: https://forms.gle/dgC3BN5ySC3MTiXL6

Lisainfo: Birgit Kivi. TeknEst OÜ. Mob. +372 53 268 500, birgit@teknest.ee

Pindala- ja loomatoetuste taotlemine ePRIAs
2024-05-22 09:00 - 10:30 | Veebis, Eesti
Veebiseminar “Pindala- ja loomatoetuste taotlemine ePRIAS: et iga linnuke saaks õigesse kasti”
toimub
22. mai | kell 9.00–10.30

Tänavu algab pindala- ja maaelu arengu loomapõhiste toetuste taotlemine e-PRIAs 20. mail.
Tule ja vaata veebiseminaril, kuidas e-PRIAs taotlemine käib ja mida taotlemisel silmas pidada. Seminaril saab esitada PRIA spetsialistidele ka jooksvaid küsimusi taotluse täitmise kohta.

Üritus toimub Zoomi keskkonnas 22. mail kell 9.00Zoomi link: https://us06web.zoom.us/j/88939683772Meeting ID: 889 3968 3772
Zoomi lingil klõpsates suunatakse külaline esmalt n-ö ootesaali.
Seminarile ei ole vaja eelnevalt registreerida.

Seminar on järelvaadatav pärast toimumist Youtube‘is. Anname sellest jooksvalt teada meie kodulehe uudiste rubriigis ja Facebooki lehel.

Nõuandeteenuse kasutamisest huvitatutel soovitame esmalt tutvuda artikliga „Nõuandeteenus – mida tähele panna?“
Käesoleval aastal saab taotleda 25 erinevat pindala- ja maaelu arengu loomapõhist toetust ning nende maksmiseks on eelarves ette nähtud üle 228 miljoni euro. Toetuste sisu ja taotlemise tingimuste kohta saab täpsemalt lugeda PRIA kodulehelt.

Silo tootmise koolitus
2024-05-22 13:00 - 15:00 | Pärnumaa, Pärnumaa, Eesti
22. mail korraldab Smartfor silo tootmise koolituse Pärnumaal, Alve kaupluses.

Veebiseminar: Keskkonnasõbraliku majandamise toetuse infopäev
2024-05-23 10:00 - 14:15 | Veebis, Eesti
Järelvaatamine maainfo YouTube kanalis siin.
Millised nõuded on sinu ettevõttele ja mida sa peaksid tegema KSM toetuse saamiseks? Millised keskkonnasõbralikud majandamispraktikad suurendavad elurikkust ja maastikulist mitmekesisust? Millised lahendusi pakub e-põlluraamat?
Tingimuslikkuse süsteemiga tagatakse, et põllumajandustoetusi makstakse täies mahus vaid neile, kes täidavad maa hea põllumajandus- ja keskkonnaseisundis hoidmise nõudeid ja kohustuslikke majandamisnõudeid. Toetust antakse keskkonnasõbraliku majandamispraktika põhitegevuse või lisategevuse elluviimise eest. Seeläbi tõstetakse põllumajandustootjate keskkonnateadlikkust ja inspireeritakse ettevõtteid üha enam nägema loodust ja tootmist kui tervikut.
Putukad ja liblikad on olulised liigirikkuse näitajad. Foto: Janek Laanemäe
Keskkonnasõbralikud majandamispraktikad on muutunud järjest olulisemaks. Intensiivsest kasvatustehnoloogiast tulenev mulla erosioon, toitainete kadu ja bioloogilise mitmekesisuse vähenemine näitab, et põllumehel on aeg hakata loodusele tagasi andma. Mullakvaliteedi parandamiseks, elurikkuse soodustamiseks ja sünteetiliste sisendite kasutamise vähendamiseks on hakatud tähelepanu pöörama vahekultuuride kasvatamisele, lupjamisele, lämmastikubilansile ja süsiniku jalajälje mõõtmisele. Näiteks Agrone grupi farmide kliimamõju on mõõdetud regulaarselt. Miks ja kuidas mõõdeti ning millised on järgmised sammud?
e-PRIA põldude haldamise teenuses on alates 1. aprillist võimalik täita põlluraamatut. Räägime, millised võimalused PHT teenuses täna on, kuhu lähiajal jõuda soovime ning missugune on visioon kaugemaks tulevikuks, kaardistame võimalikke kitsaskohti ja kummutame müüte.
Infopäev läheb arvesse KSM kohustusliku koolitusena.

Päevakava:
10:00-11:00 Lilia Kulli (konsulent) – KSM tingimuslikkuse nõuete ülevaade, nende täitmise ja järelvalve mehhanism (vaata ettekannet: Lilia Kulli_ KSM tingimuslikkus 23. mai 2024)
11:00-11:30 Priit Penu (METK) – Lupjamise erinevad aspektid: METK mullateenuse lubjatarbe määramine, erinevate lubiväetiste mõju ja valimise printsiibid. Lupjamistoetuse esimese aasta ülevaade (vaata ettekannet: Priit Penu_lupjamine_23. mai 2024)
Paus 15 min
11:45 – 12:15 Liina Talgre (EMÜ) – Talvised vahekultuurid ja nende tähtsus (vaata ettekannet: Liina Talgre_Vahekultuurid_23. mai 2024)
12:15 – 12:45 Alar Astover (EMÜ) – Põllu lämmastikubilanss: miks ja kuidas seda arvepidamist teha? (vaata ettekannet: Alar Astover_lämmastikubilanss_23. mai 2024)
Paus 30 min
13:15 – 13:45 Sirli Pehme (Agrone OÜ) – Süsiniku jalajälje mõõtmine – miks? Kuidas? Mis selle teadmisega peale hakata? (vaata ettekannet: Sirli Pehme_Agrone_süsiniku jalajälg_23. mai 2024)
13:45 – 14:15 Evely Veetsmann (PRIA) – PRIA Põldude haldamise teenus (PHT) e-põlluraamatu pidamine (vaata ettekannet: Evely Veetsmann_e-polluraamat 23. mai 2024)
*korraldajal on õigus teha muudatusi külastuse ajakavas

Registreerunutele saadetakse ürituse päeval veebiseminariga osalemiseks link Zoomi keskkonda. Üritus on järelvaadatav, kõikidele registreerunutele ja osalejatele saadetakse link peale sündmuse toimumist. KSM toetuse kohustusliku koolituse märke saavad kirja ainult sündmusel reaalselt osalejad.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Manuela Kollom
manuela.kollom@metk.agri.ee
+372 5672 6756

Allergeeniohje toidukäitlemisettevõtte enesekontrolliplaanis (veebikoolitus)
2024-05-23 10:00 - 15:15 | Veebis, Eesti
Täpsem info ja registreerumine SIIT
Katrin Laikoja koolitus annab toidukäitlejatest osalejatele ülevaate toiduallergeenidest, toiduallergeenidega seotud ohtudest ja allegeeniohjest toidukäitlemise ettevõttes.
Koolitusel käsitletavad teemad:

Mõisted (allergeen, allergia, toiduallergia, toidutalumatus, toiduallergeenid, ristkontakt);
Toiduallergia ja tsöliaakia esinemisest Eestis;
Õigusaktidest tulenevad kohustused toidukäitlejatele, sh märgistamine (määrus 1169/2011, PõM määrus 24, vead märgistamisel, RASFF);
Allergeenid enesekontrolliplaanis, sh HACCP plaanis;
Allergeenide juhtimine ettevõttes;
Vead käitlemisel, ennetamine.

Täienduskoolitusest võivad osa võtta:

põllumajandustoodete töötlemise või turustamisega tegelev füüsilisest isikust ettevõtja ja tema töötaja ning eraõigusliku juriidilise isiku osanik, aktsionär, liige, juhtorgani liige ja tema töötaja;
põllumajandustoodetest mittepõllumajandustoodete töötlemise sh toidu valmistamise või töötlemisega tegelev füüsilisest isikust ettevõtja ja tema töötaja ning eraõigusliku juriidilise isiku osanik, aktsionär, liige, juhtorgani liige ja tema töötaja;
toidu valmistamise või töötlemisega tegelev avalik-õigusliku juriidilise isiku juhtorgani liige või töötaja;
põllumajandustootjate valdkonda teenindavad isikud (nt kokkuostuga tegelevate ettevõtete töötajad);
isikud (FIE-d või ettevõtte esindajad), kes koguvad teadmisi uue tegevusvaldkonna kohta;
põllumajanduslike esindus- ja erialaorganisatsioonide (MTÜ-d, mille liikmeteks on põllumajandussaaduste töötlejad) juhatuse liikmed ja töötajad.

Füüsiliste isikute ja riigiametnike täienduskoolitusel osalemine ei ole toetatav!

Koolitus toimub MAK 2014-2020 meetme “Teadmussiirde pikaajaline programm põllumajanduse, toidu ja maamajanduse tegevusvaldkonnas” toidu ja toiduohutuse valdkonna raames, toetab Euroopa Liit.
Koolitusel osalemine on vähese tähtsusega abi (VTA). Abisumma ühe osavõtja kohta arvutatakse osavõtjate lõpliku arvu järgi, kuid see ei ületa 270 eurot.
Ettevõtte VTA vaba jääki saab kontrollida veebilehelt: https://fin.ee/riigihanked-riigiabi-osalused-kin..
Kui osaleja ettevõttel ei ole piisavalt VTA vaba jääki, siis on osalemise eest antav toetus riigiabi ning sellisel juhul tuleb ettevõttel esitada enne tegevuse toimumist riigiabi taotlus (vormi saab korraldajalt).
Keskmise suurusega ettevõtja korral toetatakse infopäeval või koolitusel osalemist 60%, mikro-ja väikeettevõtja korral 70% ning suurettevõtja korral 50% ulatuses osaleja kohta.
Puudujääv osa tuleb osalejal/ettevõttel endal tasuda.

Koolituse korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/

Taimekaitsevahendite professionaalse kasutaja täienduskoolitus (12 t)
2024-05-24 | Järvamaa, Järvamaa, Eesti
Koolitus toimub 24.mail Säreveres.
Koolitaja: Kaja Marrandi
Koolitusele registreerimine toimub SIIT
PS! Koolitus on mõeldud kehtiva taimekaitsetunnistuse pikendamiseks!
Põllumajandusharidusega agronoomidel on võimalik koolitus läbida ka Moodle.ee keskkonnas.
Täiendav info:
Ruth Türk
ruth.turk@jkhk.ee
+372 5329 2188
